කොළඹ - මහනුවර මාර්ගය සම්පූර්ණයෙන්ම සකසා අවසන් වනතුරු ජීවත්වීමේ වාසනාව කැප්ටන් ඩොසන් මහතාට අහිමි වූ අතර ඔහු අධික වෙහෙස මහන්සිය හේතුවෙන් රෝගාතුරව 1829 වසරේ මාර්තු මස 28 දින මියගොස් තිබේ. එහෙත් තවත් මූලාශ්‍රයක සඳහන් වන්නේ කැප්ටන් ඩෝසන් සර්පයෙකු දෂ්ඨ කිරීමෙන් මරණයට පත්වූ බවය. ඉතාමත් සුහදශීලී ප්‍රියමනාප පුද්ගලයෙකු වූ කැප්ටන් ඩෝසන් මහතා මියයෑමෙන් ඉංග්‍රීසීන් පමණක් නොව බොහෝ සිංහල පුද්ගලයන් පවා දැඩිව කම්පාවට පත්ව තිබේ.ආණ්ඩුකාර බාන්ස් මහතාගෙන් පසුව එම තනතුරට පත්ව ආ ශ්‍රීමත් රොබට් හෝර්ටන් මහතා විසින් ඉතාමත් කාර්යය ශූර ඉංජිනේවරයෙකු වූ කැප්ටන් ඩෝසන් මහතාගේ සේවය ඇගයීම පිණිස ස්මාරකයක් තැනීමට බ්‍රිතාන්‍ය ආණ්ඩුවට කරන ලද යෝජනාවකට ඔවුන් අවසර දෙන ලදී. ඒ අනුව කැප්ටන් ඩෝසන් මහතාගේ මිත්‍රයන් විසින් මුහුදු මට්ටමේ සිට අඩි 1730 ක් උස කඩුගන්නාව දුර්ගයේ කෙලවර අඩි 125 ක් උසැති ඩෝසන් කුළුන ඉදිකරන ලදී. මෙම කුළුන සැකසීම සඳහා පවුම් 343 ක් වැය වී ඇති අතර කුළුනේ අත්තිවාරම සකස් කිරීමට භාවිතා කොට ඇත්තේ කඩුගන්නාව ගල විද උමග සකසාලීමට ඉවත් කරන ලද කළුගල් කොටස්ය.
ඩෝසන් කුළුණ අඩි කීයක් උසද?
125